|  |  |
| --- | --- |
|  | **Rēzeknes novada DOME**Reģ. Nr.90009112679Atbrīvošanas aleja 95A, Rēzekne, LV – 4601,Tel. 646 22238; 646 22231, Fax. 646 25935,E–pasts: info@rezeknesnovads.lvInformācija internetā: [http://www.rezeknesnovads.lv](http://www.rezeknesnovads.lv/) |

**ĀRKĀRTAS SĒDES PROTOKOLS**

Rēzeknē

2015.gada 22.septembrī Nr.21

Sēde sasaukta plkst. 11:00

Sēdi atklāj plkst. 11:00

**Sēdi vada** Rēzeknes novada domes priekšsēdētājs Monvīds Švarcs

**Sēdi protokolē** Rēzeknes novada pašvaldības Juridiskās un lietvedības nodaļas vadītāja Ilona Turka

**Sēdē piedalās:**

* Rēzeknes novada domes deputāti: Aivars Buharins, Vilis Deksnis, Vinera Dimpere, Igors Kolosovs, Aleksandra Ostrovska, Juris Runčs, Anita Žogota, Rita Žurzdina
* Rēzeknes novada domes priekšsēdētāja vietniece Elvīra Pizāne
* Rēzeknes novada pašvaldības izpilddirektors Jānis Troška
* Rēzeknes novada pašvaldības Finanšu, ekonomikas un grāmatvedības nodaļas vadītāja Ingrīda Zelča
* Rēzeknes novada pašvaldības Juridiskās un lietvedības nodaļas jurists Oskars Vasiļjevs
* Laikraksta “Rēzeknes Vēstis” žurnāliste Aleksandra Elksne

**Sēdē nepiedalās:**

Rēzeknes novada domes deputāti: Pēteris Karacejevs, Tatjana Kubecka, Jānis Macāns, Kaspars Melnis, Guntis Rasims Pēteris Stanka, Staņislavs Šķesters - pamatdarbā

**Sēdes darba kārtībā:**

1. **Par valsts nekustamā īpašuma pārņemšanu pašvaldības īpašumā Lūznavas pagastā**
2. **Par grozījumiem Rēzeknes novada domes 2013.gada 18.jūlija lēmumā „Par finansu līdzekļu piešķiršanu SIA „Maltas dzīvokļu komunālās saimniecības uzņēmums” pamatkapitāla palielināšanai”**
3. **§**

**Par valsts nekustamā īpašuma pārņemšanu pašvaldības īpašumā Lūznavas pagastā**

(Ziņo: M.Švarcs)

Izskatot Izglītības un zinātnes ministrijas 2015.gada 3.septembra vēstuli, izvērtējot valsts nekustamā īpašuma turpmākās izmantošanas iespējas, rūpējoties par kultūru un sekmējot tradicionālo kultūras vērtību saglabāšanu un tautas jaunrades attīstību, sekmējot saimniecisko darbību un rūpējoties par bezdarba samazināšanu, pamatojoties uz likuma “Par pašvaldībām” 14.panta pirmās daļas 2.punktu, 15.panta pirmās daļas 5. un 10.punktu un 21.panta pirmās daļas 17.punktu, Publiskas personas mantas atsavināšanas likuma 3.panta pirmās daļas 6.punktu un 42.panta pirmo daļu, Rēzeknes novada dome, balsojot 10 balsīm par (Aivars Buharins, Vilis Deksnis, Vinera Dimpere, Igors Kolosovs, Aleksandra Ostrovska, Elvīra Pizāne, Juris Runčs, Monvīds Švarcs, Anita Žogota, Rita Žurzdina), pret - nav, atturas - nav, n o l e m j:

1. Lūgt Ministru kabinetu nodot Rēzeknes novada pašvaldības īpašumā bez atlīdzības zemes vienību, kas atrodas “Mācību darbnīcas”, Lūznavā, Lūznavas pagastā, Rēzeknes novadā, kadastra apzīmējums 7868 002 0097, platība 2135 m2, un uz tās esošās mācību darbnīcas (celtnieku), kas atrodas “Mācību darbnīcas”, Lūznavā, Lūznavas pagastā, Rēzeknes novadā, kadastra apzīmējums 7868 002 0097 002.
2. Noteikt, ka 1.punktā minētais valsts nekustamais īpašums ir nepieciešams pašvaldības autonomo funkciju – rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību, sekmēt saimniecisko darbību un rūpēties par bezdarba samazināšanu – īstenošanai Lūznavā un Lūznavas muižas kompleksa teritorijā.
3. Segt izdevumus, kas ir saistīti ar 1.punktā minētā valsts nekustamā īpašuma pārņemšanu pašvaldības īpašumā.
4. Izveidot 1.punktā minētā valsts nekustamā īpašuma pārņemšanas komisiju šādā sastāvā:

komisijas priekšsēdētājs **Jānis Troška,** Rēzeknes novada pašvaldības izpilddirektors

komisijas locekļi: **Vladimirs Špeļs,** Lūznavas pagasta pārvaldes vadītājs

**Andris Koļčs,** Saimnieciskā nodrošinājuma un infrastruktūras nodaļas vadītājs

**Oskars Vasiļjevs,** Juridiskās un lietvedības nodaļas jurists

1. **§**

**Par grozījumiem Rēzeknes novada domes 2013.gada 18.jūlija lēmumā „Par finansu līdzekļu piešķiršanu SIA „Maltas dzīvokļu komunālās saimniecības uzņēmums” pamatkapitāla palielināšanai”**

(Ziņo: M.Švarcs, Debatēs piedalās: V.Dimpere)

Pamatojoties uz likuma „Par pašvaldībām” 41.panta pirmās daļas 4.punktu, ņemot vērā Izglītības un zinātnes ministrijas 2015.gada 3.septembra vēstuli un Rēzeknes novada domes 2013.gada 18.jūlija lēmumu „Par finansu līdzekļu piešķiršanu SIA „Maltas dzīvokļu komunālās saimniecības uzņēmums” pamatkapitāla palielināšanai”, Rēzeknes novada dome, balsojot 10 balsīm par (Aivars Buharins, Vilis Deksnis, Vinera Dimpere, Igors Kolosovs, Aleksandra Ostrovska, Elvīra Pizāne, Juris Runčs, Monvīds Švarcs, Anita Žogota, Rita Žurzdina), pret - nav, atturas - nav, n o l e m j:

izdarīt šādus grozījumus Rēzeknes novada domes 2013.gada 18.jūlija lēmuma „Par finansu līdzekļu piešķiršanu SIA „Maltas dzīvokļu komunālās saimniecības uzņēmums” pamatkapitāla palielināšanai” 1.punktā un izteikt to šādā redakcijā:

“1.Iedalīt Rēzeknes novada pašvaldības budžeta līdzekļus EUR 47 666,21 (četrdesmit septiņi tūkstoši seši simti sešdesmit seši *euro* 21 cents) apmērā SIA „Maltas dzīvokļu komunālās saimniecības uzņēmums” pamatkapitāla palielināšanai, paredzot EUR 7 666,21 (septiņi tūkstoši seši simti sešdesmit seši *euro* 21 cents) datortehnikas un programmatūras nodrošinājuma iegādei un EUR 40 000,00 (četrdesmit tūkstoši *euro* 00 centi) Lūznavas katlu mājas renovācijai.”

Sēde slēgta 11:20

Pielikumā Rēzeknes novada domes 2013.gada 18.jūlija lēmums „Par finansu līdzekļu piešķiršanu SIA „Maltas dzīvokļu komunālās saimniecības uzņēmums” pamatkapitāla palielināšanai” (protokola Nr.18, 11.§ izraksts) uz 1 lapas

Sēdes vadītājs Monvīds Švarcs

2015.gada 22.septembrī

Protokoliste Ilona Turka

2015.gada 22.septembrī